വല നിറച്ചു ബയേണ് 5 ബെന്ഫിക്ക 2 മ്യൂണിക് ചാമ്ബ്യന്സ് ലീഗിലെ ചാമ്ബ്യന് ഗോളടിക്കാരനാകാന് റോബര്ട്ട് ലെവന്ഡോവ്സ്കി. ലീഗിലെ നൂറാംകളിയില് ബെന്ഫിക്കയ്ക്കെതിരെ ഈ ബയേണ് മ്യൂണിക്കുകാരന് ഹാട്രിക് നേടി. 100 മത്സരത്തില് 81 ഗോളായി ചാമ്ബ്യന്സ് ലീഗില് ലെവന്ഡോവ്സ്കിക്ക്. ബെന്ഫിക്കയ്ക്കെതിരെ ലീഗിലെ നാലാംഹാട്രിക്കായിരുന്നു. ലീഗില് നാലു കളിയില് എട്ടടിച്ച് ഗോള്വേട്ടക്കാരില് ഒന്നാമനാണ്. സ്വന്തം തട്ടകത്തില് ബെന്ഫിക്കയെ 52നാണ് ബയേണ് തകര്ത്തുവിട്ടത്. ജര്മന് കപ്പില് ബൊറൂസിയ മൊണ്ചെന്ഗ്ലാദ്ബയോട് വന് തോല്വി വഴങ്ങിയായിരുന്നു ബയേണ് എത്തിയത്. എന്നാല്, ബെന്ഫിക്കയ്ക്കെതിരെ ബയേണ് ബയേണായി. ലെവന്ഡോവ്സ്കിയുടെ ഹാട്രിക്കിനുപുറമെ സെര്ജി നാബ്രി, ലിറോയ് സാനെ എന്നിവരും ബയേണിനായി ലക്ഷ്യംകണ്ടു. ലെവന്ഡോവ്സ്കി ഒരു പെനല്റ്റി പാഴാക്കി. സീസണില് 18 മത്സരത്തില് 22 ഗോളാണ് പോളണ്ടുകാരന് അടിച്ചത്. റോഡ്രിഗസ് സില്വയും നൂനെസുമാണ് ബെന്ഫിക്കയ്ക്കായി ഗോള് മടക്കിയത്. ഗ്രൂപ്പ് ഇയില് നാലിലും ജയിച്ച് 12 പോയിന്റോടെ പ്രീ ക്വാര്ട്ടര് ഉറപ്പിച്ചു ബയേണ്. ബാഴ്സലോണയാണ് രണ്ടാമത്. ബാഴ്സയ്ക്ക് ആറ് പോയിന്റുണ്ട്.